Парафія Маці Божай Ружанцовай атрымала афіцыйную рэгістрацыю 19 сакавіка 1997 году. Парафіяне марылі адрэстаўраваць даўнюю капліцу ў Лошыцкім парку, аднак ад ідэі давялося адмовіцца з-за многіх прычынаў. Некаторы час святая Імша праводзілася каля руін капліцы, у дамах парафіянаў, у будынку ЖЭСа. З прыходам у парафію ў 2003 годзе айца-міхаліта Генадзя Кухаровіча, які стаў пробашчам парафіі, распачалася праца па будаўніцтве новай капліцы. Таксама ў парафіянаў з’явіліся сталыя духоўныя і культурныя традыцыі: супольнае навучаньне праца ды адпачынак у дарослых, конкурсы канцэрты ды чпартовыя спаборніцтвы ў моладзі.